Diari Oficial de la Generalitat Valenciana


Sumari del DOGV 3461, del 25-03-1999 (1999/2281)

ORDRE de 8 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes destinades a les jubilacions anticipades de treballadors d'empreses en crisi no subjectes a plans de reconversió industrial i convenis especials de cotització, per a l'exercici 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3461

Data del DOGV
:   25-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2281


Data del document
:   08-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Descriptors 

:   * jubilació anticipada
    * suport econòmic

ORDRE de 8 de març de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar les ajudes destinades a les jubilacions anticipades de treballadors d'empreses en crisi no subjectes a plans de reconversió industrial i convenis especials de cotització, per a l'exercici 1999. [1999/M2281]
  
Amb data 4 de desembre de 1998 va ser publicada en el Diari Oficial de la Generalitat Valenciana, l'Ordre de 26 de novembre de 1998 de la Conselleria d'Ocupació, Indústria i Comerç, per la qual es regulen les ajudes destinades a finançar les jubilacions anticipades de treballadors d'empreses en crisi no subjectes a plans de reconversió industrial i convenis especials de cotització.
  
Després de la publicació de la Llei de Pressupostos de la Generalitat Valenciana per a l'exercici 1999 (DOGV de 31 de desembre de 1998) i d'acord amb el que s'ha establit en l'article 47.II del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les indicades ajudes i l'import global màxim que s'hi destina.
  
En virtut d'això i de conformitat amb el que s'ha disposat en la disposició addicional primera de l'Ordre de 26 de novembre de 1998 de la Conselleria d'Ocupació, Indústria i Comerç,
  
ORDENE
  
Article únic
  
Per a l'exercici 1999 i de conformitat amb el que s'ha establit en la Llei 11/1998, de 29 de desembre, de Pressupostos de la Generalitat per a 1999, les ajudes establides en l'Ordre de la Conselleria d'Ocupació, Indústria i Comerç de 26 de novembre de 1998, destinades a finançar les jubilacions anticipades de treballadors d'empreses en crisi no subjectes a plans de reconversió industrial i convenis especials de cotització, es finançaran a càrrec de la secció, el programa, les línies i els imports globals que a continuació s'indiquen:
  
Secció 11. Programa 315.10, Condicions de Treball i Administració de les Relacions Laborals.
  
Capítol IV. Línia 404/000/99 (codi comptable 211). Import global: 288.888.451 pessetes, dels quals 131.265.008 pessetes corresponen a fons propis i 547.668.692 pessetes a fons del Ministeri de Treball i Afers Socials.
  
València, 8 de març de 1999
  
El conseller d'Ocupació, Indústria i Comerç,
  
DIEGO SUCH PÉREZ